เรื่องร้องเรียน: 1 ต้องการแจ้งให้ผู้บริหารกรุงเทพฯ ช่วยพิจารณาให้สวนสาธารณะใหญ่ๆ เช่น สวนรถไฟ สวนเบญจสิริ ที่สำหรับออกกำลังของคนกรุงเทพ มีจุดรับฝากกระเป๋าสัมภาระ เพื่อส่งเสริมให้คนกรุงเทพออกกำลังกายมากขึ้น โดยเฉพาะกลุ่มนักศึกษาและวัยทำงานที่เพิ่งจบใหม่ รวมถึงคนที่ให้รถไฟฟ้าหรือรถสาธารณะในการสัญจร  ทั้งนี้ จะเรียกเก็บค่าฝากกระเป๋าสัมภาระ ครั้งละ 10 บาทก็ย่อมได้ รายได้ส่วนนี้อาจไปทำประโยชน์ภายในสวนได้ไม่มากก็น้อย
การดำเนินการของเจ้าหน้าที่: สำนักสิ่งแวดล้อม โดยส่วนสวนสาธารณะ 1 ขอขอบคุณในข้อแนะนำและเสนอแนะ ทางสวนจะนำข้อมูลเรียนผู้บริหารเพื่อพิจารณาในโอกาสต่อไป
ความเห็นของผู้แจ้ง: ที่ให้ 2 ดาว เพราะ 1. แม้ว่าระบบฟองดูว์ จะทำให้ประชาชนแจ้งเรื่องได้รวดเร็วและมุ่งตรงถึงแต่ละหน่วยงานแล้วก็จริง แต่กระบวนการรับ-ส่งเรื่อง โดยเฉพาะกว่าจะได้ข้อสรุป ใช้เวลาถึง 6 วันทำการ 2. คำตอบที่ได้เป็นเพียงการนำข้อมูลเรียนผู้บริหารเพื่อพิจารณาในโอกาสต่อไป ด้วยเวลา 6 วันทำการ 3. สำนักสิ่งแวดล้อม โดยส่วนสวนสาธารณะ 1 รวมถึงสำนัก/กองอื่นที่มีพันธกิจเกี่ยวกับงานบริการประชาชน ควรทำงานเชิงรุกมากกว่านี้ เนื่องจากปัจจุบันกทม. มีผู้บริหารที่Activeในการทำงานและใส่ใจประชาชนมากแล้ว
พื้นที่: แขวงคลองตัน เขตคลองเตย กรุงเทพมหานคร